“ไทยสมายล์” เข้าพบเลขานุการ สถานเอกอัครราชทูตเวียดนามประจำประเทศไทย
"ไทยสมายล์" เข้าพบเลขานุการเอกฯ ณ สถานเอกอัครราชทูตเวียดนามประจำประเทศไทย 
29 ม.ค. 2564

นายวิเศรษฐ์ สนธิชัย รักษาการประธานเจ้าหน้าที่สายการพาณิชย์ สายการบินไทยสมายล์ ได้รับเกียรติให้เข้าพบ Ms.Tran Thi Thu Trang เลขานุการเอก สถานเอกอัครราชทูตเวียดนามประจำประเทศไทย ในการประชาสัมพันธ์สายการบินไทยสมายล์ พร้อมขอคำแนะนำการจัดทำการบินเที่ยวบินกึ่งพาณิชย์ (Semi-Commercial Flight) ระหว่างประเทศไทย-เวียดนาม ที่มีแผนจะดำเนินการในวันที่ 1 กรกฎาคม 2564 นี้
ทั้งนี้ ท่านเลขานุการเอกฯ ได้กล่าวแสดงความยินดีและพร้อมที่จะให้การสนับสนุน รวมทั้งให้คำแนะนำมาตรการต่างๆ ที่สำคัญ ในการทำการบินเข้าสู่ประเทศเวียดนามในครั้งนี้ เพื่อเป็นการส่งเสริมและพัฒนาเศรษฐกิจและการท่องเที่ยวของทั้งสองประเทศให้ดียิ่งขึ้น